OzLabs/hebrew-wiki-articles huggingface dataset:
בוב גיבס

רוברט בריאן גיבס (באנגלית: Robert Brian Gibbs; נולד ב-14 ביוני 1954) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת אוהיו בשנים 2023-2011. בין השנים 2011–2013 ייצג גיבס את מחוז הקונגרס ה-18, שנספר מחדש כמחוז השביעי מאז התכנסות הקונגרס ה-113 של ארצות הברית. גיבס הוא חבר המפלגה הרפובליקנית.

== ביוגרפיה ==
גיבס נולד ביוני 1954 בעיר פרו שבאינדיאנה. בשנות ה-60 של המאה ה-20 עברה משפחתו לקליבלנד, שם גיבס השלים את לימודיו התיכוניים. בשנת 1974 סיים את לימודיו במכון החקלאי-טכנולוגי של אוניברסיטת המדינה של אוהיו ועבר ליישוב הקטן לייקוויל (Lakeville), שם הקים יחד את החברה ".Hidden Hollow Farms, Ltd". גיבס היה נשיא ארגון החקלאות של אוהיו, המונה למעלה מ-210 אלף עובדים. ב-1985 פתח בקריירה ציבורית כחבר במועצות מנהלים שונות מעולם החקלאות ושימור קרקעות.

בשנת 2002 נבחר גיבס לראשונה אל האספה הכללית של אוהיו, לאחר שגבר על טום מייסון, מועמד המפלגה הדמוקרטית. ב-2004 גבר עליו גיבס בשנית. גיבס החל את כהונתו השלישית בבית הנבחרים המדינתי של אוהיו ב-2 בינואר 2007, והחליט להתמודד לסנאט של אוהיו ב-2008 כדי למלא את מקומו של הסנאטור הפורש רון אמסטוץ. בבחירות לסנאט המדינתי באותה השנה נבחר לראשונה אל הבית העליון של באספה הכללית, והחל את כהונתו כנציג מחוז הבחירה ה-22 ב-5 בינואר 2009. עם זאת, בשל היבחרו אל הקונגרס של ארצות הברית בבחירות אמצע הכהונה ב-2010, הספיק גיבס לכהן בסנאט של אוהיו רק מחצית קדנציה אחת.

ב-2 בנובמבר גיבס נבחר אל בית הנבחרים של ארצות הברית בפער של 14%, וגרף את מרב קולות הבוחרים ב-14 מתוך 16 מחוזות אוהיו ששכנו במחוז הקונגרס ה-18. ב-4 במרץ 2013 הציג גיבס את הצעת חוק להפחתת נטלי אסדרה בפני הקונגרס ה-113 של ארצות הברית. חקיקה זו שאפה לאסור על הסוכנות להגנת הסביבה ומדינות שונות להוציא היתרים במסגרת המערכת הלאומית לסילוק זיהומים מוזרמים (NPDES) עבור פריקות אחדות של חומרי הדברה. בבחירות 2018 נתמך גיבס בידי "ועדת אמריקה הגדולה" מפרי ייסודו של סגן נשיא ארצות הברית מייק פנס.

בדצמבר 2020 נמנה גיבס בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

ב-7 בינואר 2021 התנגד גיבס לספירת קולות חבר האלקטורים בבחירות לנשיאות ארצות הברית 2020 בהתבסס על טענות כוזבות בדבר הונאת בחירות. בקונגרס ה-117 גיבס חבר בוועדת התחבורה והתשית ובוועדת החקלאות של בית הנבחרים.

ב-6 באפריל 2022 הכריז על פרישתו מבית הנבחרים בתום כהונתו בקונגרס ה-117 בשל מה שהגדיר כ"קרקס" של איחודי מחוזות הקונגרס באוהיו. כהונתו תמה בראשית ינואר 2023.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת המדינה של אוהיו
קטגוריה:חברי האספה הכללית של אוהיו
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1954
העיוורים והפיל

איור על המשל משנת 1909
ציור משנת 1888, של כמרים עיוורים הבוחנים פיל

משל "העיוורים והפיל" (מכונה גם "חמשת העיוורים") הוא משל שמקורו בתת-היבשת ההודית העוסק במתח של עובדות ל"אמת היחסית", לפיה אנשים מסיקים מסקנות כלליות על סמך תצפיות חלקיות בלבד, אך משוכנעים שהצדק בידם.

המשל גם מציג את הצורך לתקשר ולקבל מספר השקפות (פרספקטיבות) על מנת לראות תמונה שלמה ולהגיע להבנה מלאה. הוא מביא לידי ביטוי את משמעות המושגים שגיאות תצפית והטיה קוגניטיבית.

==המשל==
המשל מתאר קבוצה של עיוורים (או גברים בחשכה) הממששים פיל ונדרשים לחשוף יחד במה מדובר. כל אחד מהגברים ממשש חלק בודד מגופו של הפיל (זנב, רגל, אוזן, חדק, בטן וחטים). כל אחד לחוד נחשף לתכונות אחרות, והם לא מצליחים להגיע להבנה ולהסכמה שמדובר בפיל.

מוסר ההשכל הוא שתהליך בירור המציאות נדרש להתבצע תוך קבלה וניתוח מצד השקפות שונות. באותו הקשר, שימוש בתקשורת ושיתוף פעולה בין בני אדם צפוי למנוע טעויות ולהוביל להישגים שלא ניתן להשיג לבד.

==בתרבות==
===בספרות===
המשל התפשט לדת ההינדית, הבהאית, ג'ייניזם וזרם הסופיות במאה ה-19 התפשט גם ברחבי אירופה בעקבות פרסומה של פואמה בשנת 1872 של ג'ון גודפרי סאקס (John Godfrey Saxe).
מתחיל במילים:

תרגם שמואל רוזן:

בשנת 1970 גרסה מעובדת של המשל נכנסה לספרו של אידריס שאה: "The Dermis Probe".

בהמשך הוכנס המשל בספרי ילדים בגרסאות שונות. סיפור "חמשת העיוורים", סיפור מאת לב טולסטוי הרוסי שעובד לעברית על ידי חיים נחמן ביאליק, מופיע ברשימת יצירות הספרות של תוכנית הלימודים בישראל לתלמידי כתות ה'-ו'.

===במדע===
המשל משמש בעידן המודרני לתיאור מספר תופעות מדעיות:
* בפיזיקה - מתאר דואליות גל-חלקיק. 
*בביולוגיה - מתאר ברירת שבטים של תאי דם לבנים.

==ראו גם==

* פרספקטיביזם
* סינקרטיזם
* מבחן הברווז

==קישורים חיצוניים==

==הערות שוליים==

קטגוריה:משלים
קטגוריה:בעלי חיים במשלים
קטגוריה:פילים בתרבות
כוכב (כוכב)

כּוֹכָבּ, או β בדובה הקטנה (β Ursae Minoris) הוא הכוכב השני בבהירותו בקבוצת הכוכבים הדובה הקטנה. שמו נגזר מהשם בערבית الكوكب الشمالي "אל-כאוכאבּ א-שמאלי" כלומר "הכוכב הצפוני", או מהמילה העברית כוכב. במאות ה-10 לפנה"ס וה-11 לפנה"ס הוא היה הכוכב הבולט הקרוב ביותר לקוטב השמיימי הצפוני, בדומה לכוכב הצפון של ימינו ולכן היה בעל חשיבות רבה לניווט אסטרונומי ובשל כך קיבל את שמו. בשל נקיפת ציר כדור הארץ התרחק הקוטב השמיימי מכוכב אל מיקומו הנוכחי. מיקומו המדויק של הקוטב השמיימי הצפוני נמצא כמעט על הקו המחבר את כוכב עם כוכב הצפון, במרחק זוויתי של פחות משלושת רבעי המעלה (כ-44 דקות קשת) מכוכב הצפון, כך שניתן להיעזר בו ובכוכב הצפון על מנת לאתר את הקוטב השמיימי.

==תכונות==
כוכב הוא ענק כתום מסוג ספקטרלי K4 III שנמצא במרחק של כ-131 שנות אור ממערכת השמש. מסתו כ-2.2 מסות שמש, רדיוסו כ-44 רדיוסי שמש, והוא מאיר בעוצמה של פי 200 מעוצמת ההארה של השמש באור נראה ויותר מכפול מכך בצירוף הקרינה בתחום התת-אדום. טמפרטורת פניו נמוכה מזו של השמש ומוערכת בכ-4,000 קלווין. כוכב נמצא בשלבי התפתחות מתקדמים והוא כבר סיים להתיך מימן להליום בליבתו והיתוך המימן עבר לשכבות חיצוניות יותר, תהליך שגורם להתקררות ולהתנפחות של פני הכוכב.

==קישורים חיצוניים==
* [http://stars.astro.illinois.edu/sow/kochab.html כוכב] באתר של ג'ים קלר
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קבוצת הכוכבים הדובה הקטנה
קטגוריה:ענקים מסוג K
גרודז'ונדז

גרודז'ונדז (, ; בגרמנית: Graudenz, גראודנץ) היא עיר עתיקה בפרובינציית קויאוויה-פומרניה שבצפון פולין, על גדות הוויסלה.

מבחינה מנהלית השתייכה העיר בין השנים 1975–1998 לווייוודת טורון, ומאז ייסודה של פרובינציית קויאוויה-פומרניה ב-1999 היא משתייכת אליה.

==היסטוריה==
העיר נוסדה במאה ה-11 על מדרון גבעה על גדות נהר הוויסלה, בידי האבירים הטבטונים, והייתה לעיר נמל מרכזית. ב-1466 צורפה העיר לפולין, ועם חלוקת פולין ב-1772 עברה לשלטון פרוסיה. ב-1918, עם כינון הרפובליקה הפולנית השנייה, שבה העיר לפולין.

בימי מלחמת העולם השנייה חוותה העיר הרס רב כערים פולניות רבות אחרות, אולם השתמרו בה מספר מבנים מרשימים המושכים אל העיר תיירות. בעיר שכן מחנה משנה של מחנה הריכוז שטוטהוף. המחנה החל לפעול ב-22 בספטמבר 1944 ועד ינואר 1945. ידוע על כ-1,000 נשים רובן יהודיות שהועסקו בעבודת פרך במחנה בבניית שדה תעופה לצבא הגרמני.<ref>פרידמן מלכה, היהודים במחנה שטוטהוף ובמחנות סביבו, אוניברסיטת תל אביב 1991</ref>

==קהילה יהודית==

==קישורים חיצוניים==

* 
* גרוז'ונדז, במהדורת 1911 של אנציקלופדיה בריטניקה
* [https://web.archive.org/web/20100427072624/http://egrudziadz.pl/Historia.html היסטוריה של גרודז'ונדז], באתר הרשמי של עיריית גרודז'ונדז 
* 
* 
* 
* 

==הערות שוליים==

קטגוריה:קויאוויה-פומרניה: ערים
קטגוריה:יישובים שהוקמו במאה ה-11
מאנל נבארו

מאנל נבארו קסאדה (בספרדית: Manel Navarro Quesada; נולד ב-7 במרץ 1996) הוא זמר, גיטריסט ומלחין ספרדי אשר ייצג את ספרד באירוויזיון 2017.

==ביוגרפיה==
נבארו נולד בעיר סבאדל הממוקמת במחוז ברצלונה בחבל הארץ קטלוניה שבספרד. מגיל צעיר החל להתעניין במוזיקה ובגיל ארבע עשרה קנה לו אביו את הגיטרה הראשונה שלו. לאחר זכייתו בתחרות מוזיקלית מקומית ב-2014 המיועדת לבני נוער בשירו של הראפר הקנדי דרייק, "Hold On, We're Going Home", מספר חודשים לאחר מכן הוא נחתם בחברת בתקליטים TeenStarRecords והוציא באותה שנה את הסינגל הראשון שלו "Brand New Day".

נבארו נחתם בשנת 2016 בחברת התקליטים סוני מיוזיק אנטרטיינמנט ושחרר את הסינגל הראשון בחברת התקליטים Candle. לאחר מכן בינואר 2017 שחרר את הסינגל השני, Do It for Your Lover, אתו התמודד בגמר הלאומי של ספרד לאירוויזיון בשנת 2017 אשר נכתב על ידיו ואנטוניו ראיו. ב-11 בינואר זכה בגמר והוכרז בידי רשות השידור הספרדית (TVE), לייצג את מדינתו בתחרות האירוויזיון של אותה שנה אשר תתקיים בקייב שבאוקראינה. שירו שובץ אוטומטית בגמר כיוון שספרד אחת מן חמש המדינות המממנות העיקריות של התחרות. השיר סיים במקום ה-26 והאחרון בגמר.

==קישורים חיצוניים==

קטגוריה:זמרים ספרדים
קטגוריה:משתתפי אירוויזיון 2017
קטגוריה:נציגי ספרד באירוויזיון
קטגוריה:ספרדים שנולדו ב-1996
קרייג שייקספיר

קרייג רוברט שייקספיר (באנגלית: Craig Robert Shakespeare; 26 באוקטובר 1963 – 1 באוגוסט 2024) היה כדורגלן ומאמן כדורגל אנגלי.

==קריירה כשחקן==
קרייג שייקספיר נולד וגדל בברמינגהאם שבאנגליה והחל את דרכו המקצועית בכדורגל בוולסל כשהוא משחק כקשר התקפי. שייקספיר שבילה את רוב הקריירה שלו בוולסל דירג את השער שכבש בתיקו 2-2 של קבוצתו עם צ'לסי באוקטובר 1984 כשער היפה ביותר בקריירה שלו. בשנת 1989, חתם שייקספיר בשפילד ונסדיי מהליגה הראשונה באנגליה (שנחשבה אז לשנייה בחשיבותה) תמורת 300 אלף אירו. במדי שפילד שיחק שייקספיר במשך עונה אחת בה ערך 17 הופעות ליגה במהלכן לא כבש שער אחד ולאחר מכן חתם בווסט ברומיץ' אלביון. במהרה הפך שייקספיר לשחקן הרכב קבוע במדי ווסט ברום והיה לבועט הפנדלים הקבוע של הקבוצה ששיחקה אז בליגה השלישית באנגליה. בשנת 1993, עבר שייקספיר לגרימסבי טאון שם שיתף פעולה עם חברו מוולסל אלן באקלי כשלאחר מכן שיחק בסקאנת'רופ יונייטד, טלפורד יונייטד והדנספורד טאון שבמדיה פרש ממשחק פעיל.

==קריירה כמאמן==
בשנת 1999, לאחר פרישתו ממשחק פעיל הצטרף שייקספיר כמאמן לאקדמיית הכדורגל של וסט ברומיץ' אלביון בה שימש כמאמן במספר קבוצות עד שבשנת 2006 הפך למאמנה של קבוצת המילואים של המועדון. בחודש אוקטובר עקב פיטורי מאמנים בווסט ברום הפך שייקספיר למאמנה הזמני של הקבוצה הבוגרת של ווסט ברום וניהל את המשחק נגד קריסטל פאלאס בו ניצחה הקבוצה 2-0. בחודש יוני 2008, עזב שייקספיר את ווסט ברום לטובת תפקיד עוזר המאמן בלסטר סיטי. לאחר שנתיים כעוזר בלסטר סיטי עבר שייקספיר לתפקיד עוזר המאמן בהאל סיטי ולאחר עונה אחת חזר לתפקיד עוזר המאמן בלסטר סיטי שם שיתף פעולה עם קלאודיו ראניירי.

בעונת 2015–2016, תחת קלאודיו ראניירי זכתה לסטר סיטי באליפות הראשונה בתולדותיה שבשל משאביה הצנועים יחסית של לסטר בהשוואה לקבוצות הצמרת באנגליה, זכייה זו נחשבת למפתיעה ביותר מאז הקמת הפרמייר ליג. ב-23 בפברואר 2017 עקב פיטוריו של קלאודיו ראניירי מהקבוצה מונה שייקספיר למאמנה הזמני של לסטר וניהל את משחקו הראשון בניצחון 3-1 על ליברפול. ב-12 במרץ מונה שייקספיר לתפקיד המאמן הראשי בקבוצה עד לתום העונה. ב-17 באוקטובר 2017 פוטר מתפקידו.

באוקטובר 2023 פורסם כי שייקספיר אובחן כחולה סרטן, בבוקר 1 באוגוסט 2024 הוא נפטר ממחלתו בגיל 60.

== קישורים חיצוניים ==

==הערות שוליים==

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:מאמני כדורגל אנגלים
קטגוריה:מאמני לסטר סיטי
קטגוריה:אנגלים שנולדו ב-1963
קטגוריה:אנגלים שנפטרו ב-2024
ריבניק

ריבניק (, נהגה: ) היא עיר עתיקה בשלזיה שבדרום־מערב פולין.
== היסטוריה ==
בעת הקמתה הייתה העיר למרכז דיג ומכאן שמה ("ריבניק" הוא אגם או בריכת דגים בכמה שפות סלאביות). כבר בימי הביניים הייתה עיר מרכזית באזורה ושימשה בירתה של ישות מדינית בשם זה. בהמשך התפתחה כמרכז לכריית פחם בשל המכרות הגדולים הפזורים באזור. בשל מכרות אלו ותחנות הכוח הממוקמות בסביבת העיר מהווה סביבת ריבניק אזור כלכלי חשוב בפולין.

נכון לשנת 2021 חיו בריבניק כ־134,000 תושבים.

== ערים תאומות ==

* 

==קישורים חיצוניים==

* 
* 
* 

קטגוריה:שלזיה (פרובינציה): ערים
קטגוריה:יישובים שהוקמו במאה ה-14
Pornhub

Pornhub (בתרגום מילולי לעברית: "מרכזת פורנו"; בתעתיק עברי: "פורן-האב") הוא אתר אינטרנט לשיתופי סרטונים פורנוגרפיים. האתר הושק לראשונה במונטריאול שבקנדה בשנת 2007. ל-Pornhub משרדים ושרתים בסן פרנסיסקו, ביוסטון, בניו אורלינס ובלונדון.

במרץ 2010 נרכשה החברה על ידי MindGeek (שכונתה אז Manwin), שבבעלותה אתרי אינטרנט פורנוגרפיים רבים אחרים כולל Brazzers קנדית שנרכש באותה שנה וYouPorn שנרכשה ב-2011. האתר פתוח לגלישה מכל מקום בעולם, אך נחסם על ידי מדינות אחדות כמו הודו והפיליפינים. Pornhub מציע פורנו במציאות מדומה ומוצרים אחרים, ומקיים מדי שנה את טקס פרסי Pornhub. החל ממרץ 2020, Pornhub הוא האתר העשירי הנצפה ביותר בעולם, והאתר השני הכי נצפה בקרב אתרים למבוגרים בלבד אחרי XVideos.

במרוצת השנים דווח על אירועים שבהם הועלו סרטוני פורנו שלא-בהסכמה ל-Pornhub. על האתר נמתחה ביקורת על תגובות אטיות או לא מספקות לחלק מהאירועים הללו, כגון מתן פעילות לערוץ "GirlsDoPorn", שנסגר בשנת 2020 בעקבות תביעה והאשמות בסחר מיני. בדצמבר 2020 כ-40 נשים שהופיעו בסרטוני GirlsDoPorn הגישו תביעה על סך כ-40 מיליון דולר נגד פורן האב בטענה שהם המשיכו לשתף פעולה עם סוכנות התוכן שסחרה בהן.

בדומה לרשתות חברתיות אחרות כגון יוטיוב משתמשים פרטיים יכולים להעלות תכנים מקוריים לערוץ שלהם ולקבל תשלום לפי מספר הצפיות ומספר הפרסומות שהצופים נחשפו. אפשרויות נוספות הן סרטוני פרמיום שניתנים להורדה רק לאחר שנרכשו.

== היסטוריה ==
Pornhub הוקם על ידי יזם אינטרנט בשם מאט קיזר כאתר אינטרנט בתוך חברה בשם "Interhub". האתר היה לעצמאי כאשר הושק בתחילת 2007. ב-2010 האתר נרכש על ידי "MindGeek", חברה שבבעלותה כמה אתרי פורנו אחרים, כמו Redtube, YouPorn ועוד. נכון ליוני 2020, אתר Pornhub הוא אתר העשירי בדירוג תעבורת הגולשים והשלישי בין אתרי הפורנו.<ref></ref>

=== צנזורה ===
ב-12 במרץ 2014 Pornhub נחסם ברוסיה לאחר ששחקנית פורנו שהופיעה באתר נראתה צעירה מדי, וחלק מהגולשים באתר חשבו שהיא קטינה.<ref></ref><ref></ref>

בינואר 2017, Pornhub היה בין האתרים הפורנוגרפיים שנחסמו בפיליפינים עקב חוק שאוסר על ילדים לצפות באתרי פורנו.<ref></ref>

===תחקירי הניו יורק טיימס והניו יורקר===
בתחילת דצמבר 2020 הניו יורק טיימס פרסם תחקיר אודות אתר הפורנו הגדול בעולם, pornhub, ולפיו התגלה כי הנהלת האתר העלימה עין מסרטוני אונס ופורנוגרפיית ילדים, תרמו להפצתם, וגרפו מכך רווחים נאים. בעקבות התחקיר חברות כרטיסי האשראי ויזה ומאסטרקארד הודיעו כי הן מפסיקות את התקשרותן עם מיינד גיק, חברת האם של pornhub, ואילו pornhub הכריזה על שינוי מדיניותה והסירה כ-10 מיליון סרטונים אשר היוו את רוב התוכן באתר. החומר שהוסר יוחזר לאתר לאחר בדיקה פרטנית שתתחיל ב-2021.

ביוני 2021, 34 נשים נוספות תבעו את פורן-האב וחברת האם שלה מיינד גיק בגין סרסור וסחר בבני אדם.

ביוני 2022 תחקיר של הניו יורקר התריע על העלאת סרטונים של קטינות ללא הסכמתן, מה שהביא להתפטרות מנהלים של החברה האם.<ref></ref>

==קישורים חיצוניים==

* 
* 
* 

== הערות שוליים ==

קטגוריה:אתרי אינטרנט פורנוגרפיים
קטגוריה:אתרי אינטרנט אמריקאיים
קטגוריה:אתרי אינטרנט שצונזרו בסין
רוברט אברמס

רוברט ברוס "אייב" אברמס (באנגלית: Robert Bruce "Abe" Abrams; נולד ב-18 בנובמבר 1960) הוא קצין בדימוס בדרגת גנרל בצבא ארצות הברית.

==ביוגרפיה==
אברמס נולד במערב גרמניה. הוא בנם של ג'וליה וקרייטון אברמס, ששירת כראש מטה צבא ארצות הברית ואח של ג'ון אברמס ששירת כמפקד פיקוד האימונים וההדרכה של צבא ארצות הברית.

ב-1982 סיים את לימודיו בווסט פוינט והתגייס לצבא ארצות הברית, עבר קורס קציני שריון ושירת כקצין בדיוויזיית השריון השלישית, בדיוויזיית הפרשים הראשונה ובדיוויזיה השלישית. הוצב בין השאר במשימות בגבול מערב ומזרח גרמניה, בערב הסעודית, כווית, עיראק ואפגניסטן. כמפקד פלוגה בחטיבת הפרשים השמינית השתתף במלחמת המפרץ. פיקד על הגדוד הראשון בחטיבה ובמבצע חופש לעיראק II ב-2004 פיקד על צוות קרב שלה בלחימה במזרח בגדאד. סיפורו תואר בהרחבה בספרה של העיתונאית מרתה ראדץ "The Long Road Home: A Story of War and Family". ביולי 2005 מונה לראש מטה החטיבה.

בשנים 2009–2010 פיקד על מרכז האימונים הלאומי בפורט ארווינג. במרץ 2011 מונה למפקד דיוויזיה השלישית, ובספטמבר 2012 קיבלה הדיוויזיה תחת פיקודו את האחריות על מרחב דרום אפגניסטן. באוגוסט 2013 מונה לעוזרו הצבאי הבכיר של מזכיר ההגנה של ארצות הברית. באוגוסט 2015 מונה למפקד פיקוד כוחות צבא ארצות הברית. בנובמבר 2018 מונה למפקד פיקוד כוחות ארצות הברית בקוריאה ושירת בתפקיד עד יולי 2021.

אברמס בעל תואר שני בניהול מאוניברסיטת מרכז מישיגן ותואר שני באסטרטגיה צבאית ממכללת המלחמה של הצבא.

==קישורים חיצוניים==

* [https://web.archive.org/web/20160424202104/http://www.forscom.army.mil/cmd_staff/GEN_Abrams/GEN_Abrams.htm ביוגרפיה] באתר פיקוד כוחות צבא ארצות הברית

קטגוריה:בוגרי מכללת המלחמה של צבא ארצות הברית
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי פיקוד כוחות צבא ארצות הברית
קטגוריה:מפקדי הדיוויזיה השלישית (ארצות הברית)
קטגוריה:בוגרי האקדמיה הצבאית של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
אשלי גרהאם

אשלי גרהאם (באנגלית: Ashley Graham; נולדה ב-30 באוקטובר 1987) היא דוגמנית אמריקאית. היא הופיעה על שעריהם של מגזיני אופנה כגון "ווג", "הרפרס בזאר", "גלאמר", ו"Elle". הופיעה במספר קמפיינים של לוי שטראוס ושות'. בשנת 2016 היא הפכה לדוגמנית הראשונה למידות גדולות שהופיעה בשער של גיליון בגדי הים של ספורטס אילוסטרייטד.
ב-2017, גראהם הפכה לדוגמנית הראשונה למידות גדולות המופיעה על השערים של המהדורות של "ווג" בבריטניה וארצות הברית. גרהאם הופיעה ב-The Tonight Show, Entertainment Tonight, חדשות CBS ורואיינה על ידי NPR על דוגמנות למידות גדולות.

== ילדותה ==
גרהאם נולדה וגדלה בלינקולן, נברסקה שבארצות הברית. יש לה שתי אחיות צעירות. היא סיימה את לימודיה התיכוניים בשנת 2005. היא התגלתה בשנת 2000 על ידי סוכנות I&I בזמן קניות באומהה, נברסקה.

== קריירה ==
בשנת 2001, גראהם חתמה על חוזה עם Wilhelmina Models, לאחר השתתפות בוועידת דוגמניות. ב-2003, היא חתמה על חוזה עם Ford Models. בשלב מוקדם בקריירה, גראהם הופיע במגזין YM. באפריל 2007, היא סוקרה על ידי סאלי סינגר במגזין ווג ואז הופיעה בגיליון אוקטובר 2009 של Glamour בכתבת "גופים אלה יפים בכל גודל", יחד עם דוגמניות למידות גדולות אחרות. ב-2010, גראהם הופיעה בפרסומת הטלוויזיה של ליין בריאנט. הפרסומת הגיעה למעל 800,000 צפיות ביוטיוב, וסוקרה על ידי חברות חדשות כגון הפינגטון פוסט וניו יורק פוסט. ב-31 במאי 2010, היא הופיעה בתוכנית האירוח של ג'יי לנו, והתייחסה למחלוקת.

בדצמבר 2010, גראהם גם הופיעה במאמר במגזין Bust. גרהאם הופיעה במספר קמפיינים של לוי שטראוס ושות'. גרהאם הופיעה במספר קמפיינים של מרינה רינלדי: אביב/קיץ 2012, סתיו/חורף 2012, וסתיו/חורף 2012. לקוחות אחרים כוללים את בלומינגדיילס, Addition Elle, Elomi הלבשה תחתונה, Hanes, Hanesbrands, Liz Claiborne, מייסיס, Nordstrom, Simply Be, וטארגט. בסוף אותה שנה, גרהאם הוכרזה כדוגמנית השנה למידות גדולות בשבוע האופנה בניו יורק.

בשנת 2013, גראהם עיצבה הלבשה תחתונה ל-Addition Elle, חנות קנדית למידות גדולות. גרהאם הופיעה בתוכנית "מייד" של MTV, בתור מאמנת לדוגמנית שאפתנית למידות גדולות. גרהאם הופיעה במאי 2014 בגיליון הבינלאומי של הרפרס בזאר. גראהם דגמנה על שער גיליון יוני 2014 Elle קוויבק. ב-2015, swimsuitsforall, רשת בגדי ים למידות גדולות, בהשתתפות גרהאם הופיעו בגיליון של ספורטס אילוסטרייטד ובגיליון בגדי הים של ספורטס אילוסטרייטד השנתי. גרהאם הייתה הדוגמנית הראשונה למידות גדולות שהופיעה בגיליון זה. ב-2016, היא הפכה לדוגמנית הראשונה שדגמנה בשער של גיליון בגדי הים של ספורטס אילוסטרייטד. היא השתתפה בקליפ לשיר "Toothbrush" של להקת DNCE.

בינואר 2020 הגיעה גראהם ל-10 מיליון עוקבים ברשת האינסטגרם.

== צדקה ושירות קהילתי ==
גראהם דיברה בבתי ספר תיכוניים על דימוי גוף וקבלה עצמית. היא השתתפה במשימות הומניטריות בדרום אפריקה עם קרן Themba. היא מתנדבת בתנועת בריאות בכל גודל.

== חיים אישיים ==
גרהאם פגשה את בעלה, ג'סטין ארווין, צלם וידאו, בכנסייה בשנת 2009. בני הזוג נישאו בשנת 2010. בשנת 2020 ילדה את בנה הבכור, ובינואר 2022 ילדה תאומים.

== קישורים חיצוניים ==

* 

* 
* אור נוף, [http://atmag.co.il/אופנה-ויופי/אנשים/דוגמניות/אשלי-גרהאם-בריאיון-בלעדי מהפכת הפלאס סייז של אשלי גרהאם], באתר את, 27 באפריל 2017
* 
* 

== הערות שוליים ==

קטגוריה:דוגמניות אמריקאיות
קטגוריה:דוגמנים אמריקאים
קטגוריה:נדבניות אמריקאיות
קטגוריה:אמריקאים שהופיעו ברשימת טיים 100
קטגוריה:אמני סקוטר בראון
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
בלטוס

בלתזר קלוסובסקי דה רויה (צרפתית: Balthasar Klossowski de Rola; 29 בפברואר 1908 – 18 בפברואר 2001) הידוע בשם בלטוס (Balthus) הוא אמן פולני-צרפתי מודרני.

לאורך כל הקריירה שלו בלטוס התנגד למוסכמות של עולם האמנות. הוא עמד על כך שציוריו יראו בלבד ולא ייכתב עליו ודחה כל ניסיון לכתוב עליו דיוקן ביוגרפי. במכתב ששלח לגלריית טייט לקראת הצגה של רטרוספקטיבה של עבודתו בשנת 1968 הוא כתב: "אין לכלול שום פרטים ביוגרפיים. יש לפתוח במילים: בלטוס הוא צייר שעליו לא ידוע דבר. כעת הבה ונתבונן בתמונותיו. בברכה. ב."

==קישורים חיצוניים==

* [http://www.fonds-balthus.com/ אתר עמותת בלטוס]
* [https://www.moma.org/artists/317 בלטוס] באתר המוזיאון לאמנות מודרנית
* 
* 

קטגוריה:אמנים צרפתים הידועים בכינוי אמנותי
קטגוריה:אמנים צרפתים
קטגוריה:ציירים פולנים
קטגוריה:צרפתים שנולדו ב-1908
קטגוריה:פולנים שנולדו ב-1908
קטגוריה:פולנים שנפטרו ב-2001
קטגוריה:צרפתים שנפטרו ב-2001
ארמן

ארמן, צילם לוטר וולה, 1963
ארמן (בצרפתית: Arman; 17 בנובמבר 1928 – 22 באוקטובר 2005) נולד בשם ארמן פייר פרננדז (בצרפתית: Armand Pierre Fernandez), היה אמן אמריקאי יליד צרפת.

== ביוגרפיה ==
ארמן נולד וגדל בניס, צרפת.

ב-1953 התחתן ארמן עם מלחינת המוזיקה האלקטרונית אליאן ראדיג ונולדו להם שתי בנות, מריון (1951) ואן (1953) ובן אחד, איב ארמן (1954–1989). ב-1971 התחתן עם קוריס קנטון, ונולדו להם שני ילדים יסמין (1982) ופיליפ (1987). ב-1989 נולד ילדו השישי, איב סזאר ארמן, בנה של קרול סזאר.

ארמן נפטר בניו יורק ב-2005. חלק מהאפר שלו נקבר בבית הקברות פר לשז בפריז ב-2008

==גלריה==
<gallery caption="" widths="150px" heights="150px" perrow="4">
קובץ:Music Power No. 2', bronze sculpture by Armand P. Arman, 1986, Tel Aviv Museum of Art, Tel Aviv, Israel.jpg|עוצמה מוזיקלית מס' 2 - גן הפסלים ע"ש לולה בר-אבנר, תל אביב
קובץ:Tel aviv campos0019.JPG|"מפולת שלגים", בקמפוס אוניברסיטת תל אביב
</gallery>

==קישורים חיצוניים==

* 
* [http://www.arman-studio.com/ האתר הישן של ארמן]
* [http://www.arman.com/ האתר החדש של ארמן]
* [https://www.moma.org/artists/220 ארמן], באתר המוזיאון לאמנות מודרנית
* [http://www.artcyclopedia.com/artists/arman.html ארמן], באתר האנציקלופדיה המקוונת לאמנות
* [https://web.archive.org/web/20100523131057/http://armancommunity.net/ אתר עמותת ארמן]
* 

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות פר לשז
קטגוריה:ציירים אמריקאים
קטגוריה:פסלים צרפתים במאה ה-20
קטגוריה:פסלים צרפתים במאה ה-21
קטגוריה:אמריקאים שנולדו ב-1928
קטגוריה:אמריקאים שנפטרו ב-2005
אלפרד ברם

אלפרד ברם עם חתימת ידו

אַלְפְרֶד אֶדְמוּנְד בְּרֶם (בגרמנית: Alfred Brehm 2 בפברואר 1829, רנתנדורף, מדינת תורינגיה, גרמניה – 11 בנובמבר 1884) היה זואולוג גרמני, סופר, מנהל הגן הזואולוגי בהמבורג. סדרת ספרי "Brehms Tierleben" (חיי החיות של ברם) שחיבר היא ספר היעץ הזואולוגי הראשון. היא הייתה פופולרית לאורך שנים רבות מאז פורסמה לראשונה ב-1860.

אלפרד נולד לכומר כריסטיאן לודוויג ברם, כומר ואורניתולוג מפורסם שהיה צפר, והחזיק בביתו אוסף של פוחלצי ציפורים המונה מעל 9,000 פרטים.

==קישורים חיצוניים==

* 
* 

קטגוריה:זואולוגים גרמנים
קטגוריה:גרמנים שנולדו ב-1829
קטגוריה:גרמנים שנפטרו ב-1884
אלמוג בר

אלמוג בר (נולדה ב-1 בדצמבר 1991) היא סופרת ישראלית, ששלושת ספריה היו לרבי-מכר. אלמוג הוציאה את ספרה הראשון "שתי פרדות וחצי" בגיל 22, את ספרה השני "געגוע בין השורות" שנתיים אחר כך בגיל 24, ואת ספרה השלישי "לאהוב בשחור לבן" בגיל 27.

== ביוגרפיה ==
אלמוג נולדה ב-1991 בחולון ובגיל 12, עברה עם משפחתה לראשון לציון. היא סיימה את לימודיה התיכוניים בבית הספר מקיף י', וסיימה תואר ראשון בתקשורת וניהול במכללה למנהל בשנת 2017.

לאחר פרסום של סיפורים בדף הפייסבוק שלה הוציאה אלמוג בשנת 2015 את ספרה הראשון "שתי פרדות וחצי" בהוצאה עצמית. תחילה מכרה אלמוג את הספר דרך אתר אינטרנט, אך ברגע שהוא הופץ לחנויות הוא הפך לרב-מכר ומכר מעל ל-20 אלף עותקים. הספר הוא אסופה של סיפורים קצרים העוסקים באהבה, פרידה ומה שביניהם.

בשנת 2017 הוציאה את ספרה השני "געגוע בין השורות" גם הוא בהוצאה עצמית. ספר זה כולל גם הוא סיפורים קצרים בנושא אהבה ומערכות יחסים. הוא הופץ לחנויות ישר עם יצאתו לאור ונכנס היישר לרשימות רבי המכר. את המימון להוצאת ספריה גייסה אלמוג דרך האתר "הדסטארט" בתמיכת הגולשים והעוקבים בדף הפייסבוק שלה.

=== ספריה ===
געגוע בין השורות (מימין), שתי פרדות וחצי (משמאל)
* שתי פרדות וחצי (ספרי ניב, 2015)
* געגוע בין השורות (ספרי ניב, 2017)

== ביקורות ==
אלמוג בר עם ספרה "געגוע בין השורות"
כתיבתה של אלמוג זוכה לביקורות מעורבות. עקב יציאתה של אלמוג מכותלי הפייסבוק אל עולם הספרות, נוצר שיח ציבורי בנושא תופעת "סופרי רשת" אשר זוכים, מצד אחד, להערצת הקוראים ברשתות החברתיות ומחוצה להם, ומצד שני, לביקורות מאנשי הרוח והתרבות, המלינים על איכות הכתיבה שלהם לעומת הספרות הקלאסית יותר.

==קישורים חיצוניים==

* 
* 
* 
* 
* 
* 
* אלון סין משה, [http://www.nrg.co.il/online/55/ART2/866/689.html הפוסטים שהפכו לרבי מכר: הסיפור של אלמוג בר], באתר nrg, 2 באפריל 2017
* 
* 

==הערות שוליים==

קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1991
קטגוריה:ישראלים שנולדו ב-1991
ארטה פסקל-טרויו

ארטה פסקל-טרויו (בצרפתית: Ertha Pascal-Trouillot; נולדה ב-13 באוגוסט 1943) היא דמות פורצת דרך ומנהיגה בהיסטוריה של האיטי. היא משפטנית שכיהנה כנשיאת בית המשפט העליון של האיטי, ושימשה כנשיאה הזמנית של המדינה כ-11 חודשים. פסקל-טרוליו הייתה האישה הראשונה שכיהנה בשני התפקידים.

==ביוגרפיה==
פסקל-טרויו נולדה למשפחה קשת יום, בת תשיעית בין עשרה ילדים. ב-1971 סיימה לימודי משפטים בפורט-או-פרנס והייתה האישה עורכת הדין הראשונה במדינה. בשנת 1975 מונתה לשופטת וב-1988 מונתה לנשיאת בית המשפט העליון. היא בלטה במומחיות שלה ובמחויבות שלה לצדק. הייתה בעלת השפעה משמעותית על עיצוב בית המשפט ומערכת החוקים בהאיטי.

בתקופה שבה עמדה בראש בית המשפט העליון אירעה הפיכה צבאית בהאיטי וכעבור שלושה ימי שלטון צבאי הועבר השלטון לידיה. היא כיהנה כנשיאה זמנית של האיטי ממרץ 1990 ועד פברואר 1991. במהלך השנה הנהיגה את המעבר של המדינה לשיטת שלטון דמוקרטית ובעת הבחירות החופשיות שנערכו בדצמבר 1990. ב-6 בינואר 1991 נערך ניסיון הפיכה כושל נגד הנשיא הנבחר ולאחר שנכנס לבסוף לתפקיד, הנשיא ז'אן-ברטראן אריסטיד הביא למעצרה של פסקל-טרויו באשמת קשירת קשר להפילו. בהתערבות ארצות הברית היא שוחררה ממעצר כעבור יום.

==קישורים חיצוניים==

קטגוריה:נשיאי האיטי
קטגוריה:נשיאות
קטגוריה:נשיאי בית המשפט העליון של האיטי
קטגוריה:בוגרי אוניברסיטת האיטי
קטגוריה:האיטיות שנולדו ב-1943
קטגוריה:האיטים שנולדו ב-1943
ארונס טארקוויניוס

ארונס טארקוויניוס (בלטינית: Arruns Tarquinius; ? – 29 בפברואר 509 לפנה"ס) היה נסיך רומאי, בנו של מלך רומא האחרון לוקיוס טארקוויניוס סופרבוס. נהרג במהלך קרב סילבה ארסיה. במחקר המודרני הוא נחשב (יחד עם רבים מבני דורו) לדמות אגדית למחצה.

==ביוגרפיה==
ארונס היה נצר למשפחת - משפחה ממוצא אטרוסקי אשר שלטה ברומא. הוא היה בנו השני של מלך רומא האחרון לוקיוס טארקוויניוס סופרבוס. היה לו אח גדול בשם טיטוס ואח צעיר בשם סקסטוס. 

המידע הראשון על חייו הוא מאנקדוטה לא מתוארכת המופיעה אצל ההיסטוריון המאוחר טיטוס ליוויוס. על פי ליוויוס, ארונס וטיטוס נשלחו יחד עם בן דודם לוקיוס יוניוס ברוטוס אל האורקל של דלפי. בטרם עזבו את דלפי, ביקשו ארונס וטיטוס מהאורקל שתגלה להם את זהותו של השליט הבא של רומא. האורקל השיבה כי הבא מביניהם שישק לאמו יזכה לשלוט בעיר. כך יצאו השלושה חזרה לרומא, כאשר טיטוס וארונס ממהרים לפגוש את אימם עם שובם. ברוטוס, שחשד כי נבואתה של האורקל הייתה מטאפורית, העמיד פנים שהוא נופל ארצה ונשק לאדמה. מקובל לראות בסיפור זה אגדה פוליטית חסרת ביסוס עובדתי.

בשנת 509 לפנה"ס, אנס אחיו סקסטוס את האצילה הרומית לוקרטיה. בעקבות המעשה, התארגן בעיר מרד של האצולה והעם בהנהגת ברוטוס, והוכרז על ביטול המלוכה. המלך ומשפחתו נמלטו אל העיר קאירה. לאחר כישלון הקשר הטארקוויני להחזרת סופרבוס לכס המלוכה, עודד המלך המודח את הערים האטרוסקיות ויי וטרקוויניה לצאת כנגד רומא. ארונס מונה בידי אביו למפקד חיל הפרשים של הצבא שיצא אל רומא, בעוד המלך עצמו פיקד על חיל הרגלים. הצבאות נפגשו בקרב סילבה ארסיה ב-29 בפברואר. על פי המקורות, הקרב נפתח בהסתערות חילות הפרשים של שני הצדדים. ארונס נמלא זעם כאשר זיהה את ברוטוס מתקרב על סוסו תחת סמלי השלטון הרומאים וביקש להילחם בו בעצמו. ברוטוס, שזיהה את המתקפה המתקרבת, בחר להשיב לחימה. בזעמם, התעלמו שני הפרשים מביטחונם האישי והתרכזו רק בהסבת נזק לצד השני. כפועל יוצא נהרגו ברוטוס וארונס, האחד מחניתו של השני, ונפלו ארצה מסוסיהם. פובליוס ולריוס קיבל את הפיקוד על הצבא הרומי כולו, והקרב הסתיים בניצחון רומאי.

==קישורים חיצוניים==

==הערות שוליים==

קטגוריה:המלוכה הרומית
Yo (אפליקציה)

לוגו אפליקציית YO

Yo היא אפליקציה חברתית שפועלת על מכשירי אנדרואיד, אייפון וווינדוס פון. האפליקציה פותחה בישראל על ידי אור ארבל. בראשית דרכה, האפליקציה אפשרה למשתמשים לשלוח בתור הודעת טקסט את המילה Yo בלבד, או הקלטה קולית בה נאמרת מילה זו בלבד. מאז השדרוג האחרון, ניתן לשלוח לחברים גם את המיקום הנוכחי וגם קישורים להודעה.

==פיתוח==
אור ארבל, מפתח האפליקציה ובעליה, כתב את הקוד לאפליקציה במשך 8 שעות. האפליקציה הושקה ביום השוטים, ה-1 באפריל 2014 הן למכשירי אנדרואיד והן למכשירי אייפון. היישום זכה להשקעה של מיליון דולרים ממשה חוגג, הבעלים של אתר mobli. ביולי 2014 האפליקציה הושקה גם למכשירי ווינדוס פון. שווי האפליקציה נאמד בין 5 ל-10 מיליון דולרים ביולי 2014 והיא זכתה במימון נוסף לשיווק ופיתוח בסך 1.5 מיליון דולרים. 

ארבל התעניין בפיתוח האפליקציה ושדרוגה, ובין התפקודים שהוספו לה ניתן למנות את היכולת לשלוח את המילה Yo לקבוצה של עוקבים אחר בלוג עם קישור לאותו בלוג. השדרוג הראשון של האפליקציה עלה לאוויר באוגוסט 2014 והוא כלל את היכולת לשלוח קישורים לדפי אינטרנט, להוסיף האשטאג לטקסט וליצור פרופיל משתמש.

ב-20 ביוני 2014, קבוצה של סטודנטים מהמכון הטכנולוגי של ג'ורג'יה פרצו לאפליקציה, השיגו מידע רגיש על משתמשים ושלחו הודעות Yo תחת זהות בדויה. לאחר שהפרצה התגלתה, ארבל החליט להעסיק את אחד מההאקרים בחברתו.

באוקטובר 2014 נוסף פיצ'ר חדש - המשתמשים יכולים להקיש בלחיצה כפולה על שמם וכך לשלוח מידע על המיקום שלהם בהודעות.

ביוני 2015 שוחררה הגרסה השנייה של אפליקציית YO. מגרסה זו ניתן להפעיל את האפליקציה ממסך הבית, וכן התווספה היכולת ליצור קבוצות ולשלוח הודעת "YO" למספר אנשים בבת אחת.

==פופולריות==
מאז השקתה הראשונה, אפליקציית Yo הותקנה על יותר מ-3 מיליון מכשירי סמארטפון ומעל 100 מיליון הודעות Yo נשלחו. בשיאה, האפליקציה דורגה במקום ה-3 ברשימת רבי המכר ב-App Store של אפל.

==קישורים חיצוניים==
* 

קטגוריה:חברות תוכנה ישראליות
קטגוריה:חברות ישראליות שעשו אקזיט
קטגוריה:ישראל: חברות שהוקמו ב-2014
חיים נסים ברוך

הרב חיים נסים ברוך (1814 – 1899) היה איש עסקים, ראש ועד העדה הספרדית בירושלים, ואב בית הדין של העדה בעיר.

== קורות חיים ==
נולד בירושלים בשנת 1814 (ה'תק"ע) לרב שמואל ברוך. בעקבות ניסים שקרו לאביו במסעותיו בחו"ל, קרא האחרון לבנו בשם "נסים". כשבגר נישא לשרה בת הרב בכר אברהם, שהיה עסקן ופקיד כוללות ירושלים.

לפרנסתו עסק במשך חייו במסחר, ונודע כציוני נלהב בעל השפעה בעיר, וכן בקשריו המסחריים עם המוסלמים תושבי ארץ ישראל. לקראת סוף ימיו עמד בראש ועד העדה הספרדית בירושלים, ושימש כאב בית הדין של העדה.

במשך חייו למד בחבורת 12 רבנים בישיבת "כנסת אליהו", בהם הרב רפאל מאיר פאניז'ל, הרב יוסף נסים בורלא, הרב יוסף מיוחס, הרב שמואל מיוחס, הרב יעקב שאול אלישר, והרב יוסף רפאל עוזיאל (שלצידו גם כיהן כחבר בבית הדין של העדה הספרדית בירושלים).

הלך לעולמו ב-7 באפריל 1899, כ"ז בניסן ה'תרנ"ט.

=== משפחתו ===
*בנו שמואל היה חתנו של הרב יעקב ספיר, נמנה עם מייסדי שכונת מאה שערים לצד הרב בן ציון ליאון, ושימש כחבר וועד "עזרת נדחים" וועד העדה הספרדית בירושלים. 
*נכדו נפתלי (בן שמואל ברוך) שימש כגבאי וגזבר ועד העדה הספרדית, חבר הנהלת בית החולים משגב לדך וגבאי ומנהל ישיבת המקובלים בית אל. 
*נכדתו ריקה נישאה לרב יוסף שאול אלישר.
*נכדתו רוזה (בת הרב אברהם ברוך) נישאה לרב בן-ציון מאיר חי עוזיאל.
*נכדתו ציפורה נישאה לרב יוסף חי פאניז'יל.
*נכדתו לאה אבושדיד (בת ריינה) נישאה לאיתמר בן-אב"י. 
*נינו אלעזר אלישר היה איש ציבור ירושלמי.

== לקריאה נוספת ==
* משה דוד גאון, יהודי המזרח בארץ ישראל, חלק א' (עמ' 172)

== קישורים חיצוניים ==
* [http://www.hebrewbooks.org/pagefeed/hebrewbooks_org_36724_180.pdf חיים נסים ברוך], בספר יהודי המזרח בארץ ישראל מאת משה דוד גאון, באתר HebrewBooks

==הערות שוליים==

קטגוריה:ירושלים: רבנים
קטגוריה:אנשי עסקים ביישוב
קטגוריה:אנשי היישוב הוותיק ילידי ארץ ישראל
קטגוריה:אנשי ועד העדה הספרדית בירושלים
קטגוריה:אבות בתי דין
קטגוריה:יהודים הקבורים בהר הזיתים: חלקת הספרדים
קטגוריה:רבנים ארץ-ישראלים
קטגוריה:אנשי היישוב הוותיק ילידי ארץ ישראל במאה ה-19
קטגוריה:ארץ-ישראלים שנולדו ב-1814
קטגוריה:ארץ-ישראלים שנפטרו ב-1899
קרלה קרום

קרלה פטסי קרום (באנגלית: Karla Patsy Crome; נולדה ב-22 ביוני 1988) היא שחקנית אנגלייה. קרום מוכרת בעיקר מהופעתה בסדרת הטלוויזיה "לפגוע ולהחטיא" של ערוץ סקיי אטלנטיק, בתפקיד ג'ס בסדרה "עברייני על" של ערוץ E4, ובתפקידים נוספים בסדרות טלוויזיה ובסרטים בעיקר בבריטניה, בהם הסרט זוכה הפרסים "Murder". ב-2012 נכללה קרום ברשימת "כוכבי המחר בבריטניה" של מגזין הקולנוע "Screen International".

==ביוגרפיה==
קרום נולדה בהנדון, פרוור של לונדון. היא סיימה בהצטיינות תואר BA ב"אקדמיית איטליה קונטי לאמנויות התיאטרון" בקלפהאם שבלונדון.

===טלוויזיה===
קרום שיחקה בתפקיד הראשי בדמות קולין בפרק "Joint Enterprise" במיני-סדרה זוכת הבאפט"א לשנת 2013 בשם "Murder". אליסון גרהאם במגזין הטלוויזיה "רדיו טיימס" אמרה על הופעתה "...זה נשאר איתי במשך ימים, לעזאזל. כל רסיס קטן, במידה רבה הודות להופעה המדהימה והמשפיעה ביותר שראיתי מעודי, מהכוכבת העולה קרלה קרום בתפקיד קולין.

ב-22 במאי 2012 פורסם שקרום תשתתף בעונה הרביעית של סדרת הדרמה של ערוץ E4 "עברייני על" בתפקיד קבוע בדמות ג'ס.
במיני-סדרה "Lightfields" של רשת ITV הופיעה קרום בתפקיד קלייר. היא קיבלה ביקורות מצוינות על הופעתה זו.

ב-2013 הצטרפה קרום לצוות השחקנים בעונה השנייה של סדרת הדרמה "נשות האסירים" של ה-BBC בתפקיד אייסלינג.
בפברואר 2014 פורסם שקרום לוהקה לסדרה "בתוך הבועה" של רשת CBS. היא שיחקה בעונה השנייה של הסדרה בתפקיד קבוע בדמות רבקה פיין.
ב-2016 כיכבה קרום בתפקיד הראשי בסדרת הדרמה "המישור".

===תיאטרון===
בתיאטרון שיחקה קרום במחזה "Powder Monkey" בהפקת מנצ'סטר רויאל אקסצ'יינג'.
המחזה שלה "If Chloe Can" הוצג בתיאטרון הלאומי לנוער.

המחזה "Mush & Me" שכתבה קרום הועלה בהצגת בכורה בפסטיבל הפרינג' של אדינבורו בשנת 2014.
ב-2016 הופיעה קרום בתפקיד אליס במחזה "לינדה" בתיאטרון רויאל קורט, ובמחזה "אמדאוס" בתיאטרון הלאומי.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2009
|
| dir="ltr" | Dog Endz
| האנה
| סרט טלוויזיה
|-
| 2010
|
| dir="ltr" | Exposed
| די
| סרט קצר
|-
| 2010
| חדר מיון
| dir="ltr" | Casualty
| קלואי פרקר
| בפרק "Clean Slate"
|-
| 2011
| רופאים
| dir="ltr" | Doctors
| מוניק
| בפרק "Saints and Sinners"
|-
| 2011
| לפגוע ולהחטיא
| dir="ltr" | Hit & Miss
| ריילי
| 6 פרקים
|-
| 2012
|
| dir="ltr" | Murder: Joint Enterprise
| קולין
| סרט טלוויזיה
|-
| 2012
| מונרו
| dir="ltr" | Monroe
| דונה הולמס
| 3 פרקים
|-
| 2012–2013
| עברייני על
| dir="ltr" | Misfits
| ג'ס
| עונות 4–5
|-
| 2013
|
| dir="ltr" | Lightfields
| קלייר מולן
| 5 פרקים
|-
| 2013
| נשות האסירים
| dir="ltr" | Prisoners' Wives
| אייסלינג
| עונה שנייה (4 פרקים)
|-
| 2014
| בתוך הבועה
| dir="ltr" | Under the Dome
| רבקה פיין
| עונה שנייה (13 פרקים)
|-
| 2015
|אתה, אני והאפוקליפסה
| dir="ltr" | You, Me and the Apocalypse
| ליילה הוקווינד
| 5 פרקים
|-
| 2016
| המישור
| dir="ltr" | The Level
| ננסי דוולין
| סדרת דרמה של ITV
|-
| 2018
| ויטה ווירג'יניה
| dir="ltr" |Vita and Virginia
| דורותי וולסי
| סרט קולנוע
|-
| 2019-הווה
| קרניבל רואו
| dir="ltr" | Carnival Row
| טורמלין
| סדרת טלוויזיה
|-
| 2019
| הקורבן
| dir="ltr" | The Victim
| רבקה מאיירס
| מיני-סדרה
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1988
קטגוריה:בריטים שנולדו ב-1988
אנטנה חכמה

אנטנה חכמה (באנגלית: Smart Antenna), וגם אנטנה אדפטיבית או מסתגלת (Adaptive Array Antenna או פשוט Adaptive Antenna) ולפעמים גם MIMO, היא אנטנת מערך מופע עם אלגוריתם עיבוד אותות המשמש לזהות חתימת סיגנל מרחבית כגון כיוון ההגעה (DOA) של הסיגנל, וניתן להשתמש בו כדי לחשב וקטורי עיצוב אלומה, לעקוב ולאתר את האנטנה במטרה. 

אין לבלבל בין אנטנה חכמה לבין אנטנה ניתנת לעריכה (reconfigurable antenna), אשר לה יכולות דומות, אבל מורכבת מאלמנט יחיד ולא אנטנת מערך מופע.

טכניקות אנטנה חכמה משמשות בעיקר בעיבוד אותות אקוסטי, מכ"ם סריקה ועקיבה, רדיו-אסטרונומיה ורדיו-טלסקופים, ובעיקר במערכות סלולריות כמו W-CDMA, UMTS ו LTE. 

לאנטנה חכמה שני תפקודים עיקריים: הערכת DOA ועיצוב אלומה.

== ראו גם ==
* ADA - אנטנה מסתגלת של התעשייה האווירית לישראל
* ניתוב ביטולים
חכמה
קטגוריה:עיבוד אותות
Sleep (פקודה)

Sleep Command Unix
timeout Command - cmd
sleep (בעברית: "שינה") היא פקודה במערכות ההפעלה יוניקס המשהה ביצוע תהליך, תוכנית או פעולה עבור פרק זמן המוגדר מראש.

פרק הזמן המוגדר כברירת מחדל הוא שניות אך ניתן גם להגדיר דקות, שעות או ימים.

==שימוש==
===סביבת Unix===
המתנה של 20 שניות <code>sleep</code>, בסביבת יוניקס, יתבצע כדלקמן:
<syntaxhighlight lang="bash">
# sleep 20
</syntaxhighlight>

המתנה של 5 שעות <code>sleep</code>, בסביבת יוניקס, יתבצע כדלקמן:
<syntaxhighlight lang="bash">
# sleep 18000
</syntaxhighlight>

* ניתן לשלב ערכי זמן לצורך עבודה נוחה יותר:
**<code>sleep 3s</code> - תהליך יושהה למשך 3 שניות.
**<code>sleep 3m</code> - תהליך יושהה למשך 3 דקות.
**<code>sleep 3h</code> - תהליך יושהה למשך 3 שעות.
**<code>sleep 3d</code> - תהליך יושהה למשך 3 ימים.

כמו כן, בעזרת פקודת <code>sleep</code> ניתן לבצע רצף פעולות במהלכן התהליך יושהה לפרק זמן קצוב. פעולה זו תתבצע כדלקמן:
<syntaxhighlight lang="bash">
# echo hello $USER; sleep 5; echo bye $USER
</syntaxhighlight>

===Microsoft Windows===
בסביבת חלונות הפקודה המקבילה לפקודת <code>sleep</code> היא: <code>timeout</code>. השימוש בממשק שורת הפקודה, כדלקמן:
<syntaxhighlight lang="dos">
C:\Users\root>timeout 5
Waiting for 5 seconds, press a key to continue ...
</syntaxhighlight>

==קישורים חיצוניים==
*[http://mally.stanford.edu/~sr/computing/basic-unix.html רשימת פקודות יוניקס (באנגלית)]
*[https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
מורגן פלוס 4

מורגן פלוס 4 
מורגן פלוס 4 
מורגן פלוס 4, (4 מושבים) 
מורגן פלוס 4 
מורגן פלוס 4 (אנגלית: Morgan Plus 4) היא מכונית ספורט-קופה, שיוצרה על ידי יצרנית הרכב "Morgan Motor Company" הבריטית בין השנים 1950–1969, 1985–2000, 2000 - עד היום. סך הכל יוצרו 4,589 יחידות.

דגם ה-"מורגן פלוס 4" הוצג לראשונה בתערוכת המכוניות הבינלאומיות, בבריטניה בשנת 1950.

==גרסאות מורגן פלוס==
* 2 מושבים - קופה
* 4 מושבים - קופה (1954–1956)
* 2 מושבים - ספורט
* 4 מושבים - ספורט
* דגם סופר-ספורט (משנת 1962)

==מנועי מורגן פלוס==
* 2,088 סמ"ק, (בהשקה בשנת 1950)
* 1,991 סמ"ק, נלקח מחברת טריומף הבריטית, מדגם "Triumph TR4A" (ברישיון) משנת 1953
* 2,138 סמ"ק. נלקח מחברת טריומף הבריטית, מדגם "Triumph TR4" (ברישיון), משנת 1962 
* 1,995 סמ"ק, (מנוע חברת פיאט, האיטלקית בין השנים 1985-1988)
* מנוע חברת רובר, (בין השנים 1988-2000)
* 2,000 סמ"ק, מנוע חברת פורד (משנת 2005 ועד היום)

==חברת מורגן מוטור==
"חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. 

החברה מעסיקה 177 עובדים. כל המכוניות מיוצרות בעבודת יד.

=="מורגן פלוס 4 סופר ספורט" במרוץ 24 השעות של לה מאן==
בשנת 1962 זכתה במקום הראשון "מורגן פלוס 4 סופר ספורט" במרוץ 24 השעות של לה מאן.

== תמונות ==
<gallery>
Morgan Plus 4 registered May 1952 2088cc.JPG|מורגן פלוס 4, שנת 1952
Bonhams - The Paris Sale 2012 - Morgan Plus 4 Drophead Coupé - 1952 - 001.jpg| מורגן פלוס 4 דגם קופה, שנת 1952
Bonhams - The Paris Sale 2012 - Morgan Plus 4 Drophead Coupé - 1967 - 003.jpg| מורגן פלוס 4 דגם קופה, שנת 1967
1963 Morgan Plus 4 (21465841424).jpg|מורגן פלוס 4, שנת 1963 (4 מושבים)
1957 Morgan Plus 4 interior (5966723001).jpg| מורגן פלוס 4, שנת 1957 - מבט לתא הנהג ולוח מחוונים
Nationale oldtimerdag Zandvoort 2010, MORGAN PLUS 4, PN-XR-25.JPG| מורגן פלוס 4
1963 Morgan rear.jpg| מורגן פלוס 4, שנת 1963
1953 Morgan +4 four-seater.jpg| מורגן פלוס 4, שנת 1953 (4 מושבים)
Bonhams - The Paris Sale 2012 - Morgan Plus 4 Sports - 1958 - 005.jpg|מורגן פלוס 4 ספורט 
Morgan Plus 4 1952.jpg| מורגן פלוס 4, שנת 1952
</gallery>

==ראו גם==
* מורגן Aero-Sports
* מורגן סדרת F תלת אופן
* מורגן 3-וילר
* מורגן Aero 8
* מורגן פלוס 4 פלוס
* מורגן פלוס 6 
* מורגן פלוס 8

==לקריאה נוספת==
* [http://www.gomog.com GoMoG Workshop Manual]
* [https://translate.google.co.il/translate?hl=iw&sl=en&u=https://www.morgan-motor.co.uk/plus4/&prev=search מורגן פלוס 4] (Plus 4 - Morgan Motor Company)

==קישורים חיצוניים==

קטגוריה:מכוניות קופה
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1950
קטגוריה:מורגן
קטגוריה:מכוניות בריטיות
שבוע החינוך המדעי

שבוע החינוך המדעי הישראלי נוסד ב-2015 ביוזמת מכון דוידסון לחינוך מדעי, הזרוע החינוכית של מכון ויצמן למדע, ומתקיים כל שנה בשבוע שלפני חופשת פסח במערכת החינוך ובכלל המדינה. שבוע החינוך המדעי הוא שבוע שיא המאגד גופים אשר מאמינים בחשיבות החיבור בין אנשים למדע. אלו גופים אשר מארגנים, מפעילים ותומכים בתוכניות לקידום החינוך המדעי במדינת ישראל

== תיאור ==
שבוע החינוך המדעי הראשון התקיים בין 22 ל-29 במארס 2015 ונוסד לכבוד חגיגת 50 שנה לתחילת הפעילות של מכון ויצמן למדע בתחום החינוך המדעי בישראל. האירוע הפך למסורת ומדי שנה גופים רבים מציינים אותו במגוון רחב של אירועי מדע כגון הרצאות, ניסויים, כנסים, ימי עיון למורים פעילויות ברשתות החברתיות, תחרויות ועוד. השבוע מסוקר בהרחבה בתקשורת הארצית. בין הגופים המשתתפים באירועי שבוע החינוך המדעי - משרד החינוך, מט"ח, spaceil, הספארי ברמת גן ועוד. את האירועים מרכז מכון דוידסון לחינוך מדעי.

==אירועי שיא בשבוע החינוך המדעי==
טורניר הפיזיקה ע"ש שלהבת פריאר (טורניר הכספות) - תחרות בינלאומית בה תלמידים מכל העולם מנסים לפרוץ לכספות שנבנו בידי תלמידים אחרים ופתרונן מבוסס על עיקרון פיזיקלי כלשהו. התחרות מתקיימת מאז שנת 1995 והגמר שלה נערך בשבוע החינוך המדעי.

ניסוי המוני - מדי שנה נערכים מספר ניסויים בשיתוף הקהל הרחב כגון ניסוי חצאי הכדור של מגדבורג שנערך ב-2016 ובמסגרתו ניסו המשתתפים לשחזר ניסוי מהמאה ה-17 בו מומחש כוחו של לחץ האוויר.

שיעור ופאנלים מקוונים - שיעורים מקוונים המועברים בידי מדענים בכירים וחתני פרס נובל במסגרתם ניתנת לתלמידים אפשרות לשאול את המדענים שאלות.

אפליקציית המוח - ב-2015 הושקה, במגרת אירועי שבוע החינוך המדעי הראשון, אפליקציית "המוח". משחק ישראלי הבוחן ידע, הבנה וחשיבה מחוץ לקופסה במדע.

== קישורים חיצוניים ==
* [http://science-now.weizmann.ac.il/ דף שבוע החינוך המדעי], באתר מכון דוידסון לחינוך מדעי
* 
* [http://www.nrg.co.il/online/13/ART2/764/121.html יהלומים כפי שאף פעם לא ראיתם] nrg
* [http://www.nrg.co.il/online/13/ART2/684/476.html 'המוח' האפליקציה שתהפוך אתכם לחכמים יותר] הארץ

== הערות שוליים ==

2017 03
קטגוריה:ישראל: מיזמי חינוך
פיקוד כוחות צבא ארצות הברית

פיקוד כוחות צבא ארצות הברית (באנגלית: United States Army Forces Command ובר"ת: FORSCOM) הוא הפיקוד האחראי על ההכנה, הכשירות ומוכנות כוחות צבא ארצות הברית למשימותיהם המבצעיות בפיקודים הקרבים המאוחדים ברחבי העולם. בסיס הפיקוד ממוקם בפורט בראג.

==היסטוריה==
ב-1955 הוקם הפיקוד הקונטיננטלי של הצבא (CONARC) שהיה אחראי להפעלת הכוח במרחב היבשתי של ארצות הברית בצפון אמריקה וכן לאימונים, הדרכות ופיתוח תורות לחימה של הצבא.

כחלק מלקחי מלחמת וייטנאם ועקב ההבנה כי מוטת השליטה של CONARC רחבה מדי, יזם ראש מטה צבא ארצות הברית קרייטון אברמס ארגון מחדש בצבא והטיל את המשימה על עוזרו הגנרל ויליאם דה-פוי. במסגרת הארגון מחדש פורק CONARC ובמקומו הוקמו ביולי 1973 שני פיקודים: פיקוד כוחות הצבא (FORSCOM) האחראי למוכנות הכוחות והפעלתם ופיקוד האימונים וההדרכה. מפקד הפיקוד הראשון היה גנרל וולטר קרווין שקודם לכן פיקד על הפיקוד הקונטיננטלי.

==הרכב==
הפיקוד מורכב מהארמייה הראשונה ומפיקוד כוחות המילואים שאחראים על אימון וכשירות חיילי המילואים והמשמר הלאומי של הצבא ושליחת יחידותיהם למאמץ הלחימה. 

בנוסף כולל הפיקוד שלושה קורפוסים:
*קורפוס I - כולל את דיוויזיית החי"ר השביעית, הדיוויזיה ה-25, מפקדת התמיכה במשלחות הצבאיות 593, כוחות הצבא באלסקה, כוחות הצבא ביפן, חטיבת הארטילריה ה-17, חטיבת ההנדסה 555, חטיבת המודיעין הצבאי 201, חטיבת המשטרה הצבאית ה-42 
*קורפוס III - כולל את דיוויזיית החי"ר הראשונה, דיוויזיית הפרשים הראשונה, הדיוויזיה המשוריינת הראשונה, דיוויזיית החי"ר הרביעית, רג'יימנט הפרשים השלישי, בריגדת הארטילריה ה-75, ובריגדת ההנדסה 36. בנוסף עוד כוחות תומכי לחימה.
*הקורפוס המוטס ה-18 - כולל את דיוויזיית החי"ר השלישית, הדיוויזיה ההררית העשירית, הדיוויזיה המוטסת ה-82, הדיוויזיה המוטסת ה-101, בריגדת הארטילריה ה-18, בריגדת ההנדסה ה-20 וכוחות תומכי לחימה.

==קישורים חיצוניים==

* 

*
קטגוריה:יחידות בצבא ארצות הברית
שם צופן: וריטי

שם צופן: וריטי (באנגלית: Code Name Verity) הוא ספר מותחן מז'אנר הרומן ההיסטורי מ-2012 מאת אליזבת וויין. הספר מספר אודות התפתחותה של חברות בין שתי נשים, מאדי וג'ולי, שמשרתות בצבא הבריטי, האחת כטייסת תובלה והשנייה כמרגלת, בזמן מלחמת העולם השנייה. חברותן עומדת בפני מבחנים שמזדמנים להם על רקע מלחמת העולם השנייה, והניסיון הבריטי לפגוע בכיבוש הנאצי את צרפת. לספר יצא ספר המשך ב-2013 בשם "ורד תחת אש", שמתכתב עם הספר המקורי על ידי הצגת חלק מהדמויות שבו. במאי 2017 יצא לאור באנגלית (אך טרם תורגם לעברית) ספר מקדים, בשם "The Pearl Thief" שמתאר את קורותיה של ג'ולי, לפני אירועי "שם צופן: וריטי".

==עלילה==
ב-1943 מתרסק מטוס ריגול בריטי בצרפת תחת הכיבוש הנאצי, בעיירה הבדיונית אורמאי. על המטוס היו שתי חברות, מאדי הטייסת (שם צופן: קיטיהוק) וג'ולי המרגלת (שם קוד: וריטי). החלק הראשון של הספר מספר כיצד ג'ולי נתפסת ונמצאת בשבי, במלון לשעבר שהוסב למתקן כליאה ועינויים של הנאצים. בחדר עינוייה, היא נאלצת לכתוב וידוי מלא שמפרט את המאמצים הבריטים כנגד הנאצים. ג'ולי מחליטה לנצל את ההזדמנות שניתנים לה אמצעי כתיבה ודפים, לכתוב את זיכרונותיה אודות חברותה עם הטייסת, מאדי, שכן חברותן התגבשה במהלך הכשרתן הצבאית. כך היא מספרת את סיפור חייהן השזור בהכשרה הצבאית שקיבלו. דרך וידויה אנו מתוודעים לדרך שהובילה אותה עד לנפילתה בשבי, לבטיה וייסורי המצפון על ההכרח לספר לגרמנים את הידוע לה על מאמצי הלחימה של בעלות הברית. בחלקו השני של הספר, הסיפור מתואר מנקודת מבטה של מאדי, ומגלה את האירועים שאירעו לה מאז התרסקות המטוס ותוכניותיה למצוא את וריטי ולהחזירה הביתה.

==ביקורות==
הספר קיבל בעיקר ביקורות חיוביות עם צאתו. הניו יורק טיימס שיבח אותו כ"נובלה אפלה ומורכבת של משחקי תעתוע ומחשבה, מהסוג שעליך לקרוא פעמיים" כמו כן, הספר נמנה עם רשימה מצומצמת של ספרי נוער, אשר קיבלו ציון מקסימלי מעיתונים מובילים בארצות הברית ובריטניה
גם בארץ הספר זכה לביקורות חיוביות. בהארץ נכתב "על כריכתו של הספר מצוין שהוא רב מכר של "ניו יורק טיימס". אני מקווה שהספר הזה יקסום לקורא הישראלי ויסחף אותו לסיפור על אהבה וידידות שצמח בין נערות בתנאים קשים." בישראל היום נכתב ""שם צופן: וריטי", שראה אור לאחרונה בהוצאת עוץ, הוא ספר מסוגה שכמעט פסה מן העולם: סיפור גבורה מקסים על שתי נערות אנגליות, האחת אריסטוקרטית סקוטית מושלמת, והשנייה ממוצא יהודי צנוע, שהגורל ומלחמת העולם השנייה שזרו את חייהן יחד."

==לקריאה נוספת==
* [http://www.metargemet.com/new/archives/690 שם צופן: וריטי] מתוך אתרה של [http://www.metargemet.com/new/ ענבל שגיב-נקדימון - מתרגמת]
* [http://utz.co.il/%D7%9E%D7%95%D7%A6%D7%A8/verity/ שם צופן: וריטי] מתוך אתר הוצאת עוץ

==קישורים חיצוניים==
* 

==הערות שוליים==

קטגוריה:רומנים היסטוריים
קטגוריה:רומן מכתבים
קטגוריה:ספרות מלחמת העולם השנייה
קטגוריה:ספרי ריגול
אהבה ואלוהים אחרים

אהבה ואלוהים אחרים הוא אלבום האולפן החמישי של הזמר-יוצר הישראלי אריק ברמן.

מתוך האלבום יצאו 2 סינגלים לרדיו: "התמונה הגדולה" ו"את לא מספיק יפה". השירים "כמו בן אדם", ו"איך אני מעז לפחד" יצאו כסינגלים בשנת 2015, כשנתיים לפני צאת האלבום, בגרסאות שונות.

==רשימת השירים באלבום==
# החיים (8:04)
# התמונה הגדולה (3:48)
# כמו בן אדם (4:06)
# איפה המצלמה שלי (5:15)
# אסתטיקה סובייקטיביסטית בראי המאה ה-21 (את לא מספיק יפה) (3:36)
# אני לבד אבא (5:29)
# הלא כלום (3:48)
# חיל ובהלה (4:30)
# למה אתה למטה (4:00)
# איך אני מעז לפחד (4:14)
# שמלה טבעת ומהר (3:30)
# ואף על פי כן (4:41)
# שניים (0:38)

==קישורים חיצוניים==

* 

קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
רולס-רויס פנטום 2

רולס-רויס פנטום 2, שנת 1930
רולס-רויס פנטום 2, שנת 1929
רולס-רויס פנטום 2 (Rolls-Royce Phantom II) היא מכונית סלון יוקרתית, מתוצרת יצרנית רכבי היוקרה הבריטית רולס-רויס אשר יוצרו בין השנים 1929–1936.

בסך הכול יוצרו 1,680 יחידות.

גוף ה"רולס-רויס פנטום 2" נבנה על ידי חברת "Coachbuilder".

==היסטוריית יצור==
רולס-רויס פנטום 2 הוצעה במספר גרסאות:
* סדאן, 4 דלתות, 4 מושבים
* קבריולה, 2 דלתות, 2 מושבים
* קבריולה, 4 דלתות, 4 מושבים
* לנדולט, 4 מושבים

==מודלים==

* פנטום 2 - יוצרו 1,402 יחידות
* פנטום 2 קונטיננטל ספורט סלון - יוצרו 278 יחידות

== תמונות ==
<gallery>
קובץ:Galdames (Vizcaya)-Museo de coches antiguos-19-Rolls Royce Phantom II (1930).JPG| רולס-רויס פנטום 2, שנת 1930 
קובץ:1932 Rolls Royce Phantom II (4788514996).jpg| רולס-רויס פנטום 2, שנת 1932 
קובץ:1930 Rolls Royce Phantom II Landaulet De Ville (9581419118).jpg| רולס-רויס פנטום 2, שנת 1930 
קובץ:1932 Rolls Royce Phantom II Continental Figoni et Falaschi Pillarless Berline rvr.jpg |רולס-רויס פנטום 2, דגם קונטיננטל, שנת 1932
קובץ:1931 Rolls-Royce Phantom II Barker Sedanca de Ville (2) (14890905490).jpg| רולס-רויס פנטום 2, שנת 1931 - מבט למושבים האחוריים
קובץ:1931 Rolls-Royce Phantom II Barker Sedanca de Ville (3) (15077544565).jpg| רולס-רויס פנטום 2, שנת 1931 - מבט למושבים הקדמיים 
קובץ:1933 Rolls Royce Phantom II Continental Alpine Tourer by James Young.jpg|רולס-רויס פנטום 2, דגם קונטיננטל - קבריולט, שנת 1933
קובץ:Rolls Royce Phantom II Boattail Tourer pic-1.JPG| רולס-רויס פנטום 2, קבריולט - 2 מושבים
קובץ:Rolls Royce Phantom II Maharajah Tourer pic-1.JPG| רולס-רויס פנטום 2, קבריולט - 4 מושבים
קובץ:Pocher - Rolls Royce Phantom II 1934.jpg| רולס-רויס פנטום 2, שנת 1934 
</gallery>

==ראו גם==
* רולס-רויס
* הנרי רויס
* רולס-רויס 10 כ"ס
* רולס-רויס V-8 (1905) 
* רולס-רויס 30 כ"ס
* רולס-רויס סילבר גוסט
* רולס-רויס 15 כ"ס
* רולס-רויס 20 כ"ס
* רולס-רויס 20-25 כ"ס
* רולס-רויס 25/30 כ"ס
* רולס-רויס ריית (1938)
* רולס-רויס פנטום 1
* רולס-רויס פנטום 3
* רולס-רויס פנטום 4
* רולס-רויס פנטום 5
* רולס-רויס פנטום 6
* רולס-רויס סילבר דאון
* רולס-רויס סילבר סראף
* רולס-רויס ריית (2013)

==קישורים חיצוניים==

* 
קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
קטגוריה:דגמי מכוניות שהושקו ב-1929
פנטום 2
קטגוריה:מכוניות בריטיות